DELTA รูด 5% หลังราคาแรงแซงเป้า ฟากโบรกฯมองผลงานโต อัพประมาณรายได้ปี 63-64 เพิ่มอีก 5%
DELTA รูด 5% หลังราคาแรงแซงเป้า ฟากโบรกฯมองผลงานโต อัพประมาณรายได้ปี 63-64 เพิ่มอีก 5%
4 ส.ค. 2563

ผู้สื่อข่าวรายงานว่า บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ณ เวลา 16.00 น. อยู่ที่ระดับ 117 บาท ลบ 6 บาท หรือ 4.88% สูงสุดที่ระดับ 124.00 บาท ต่ำสุดที่ระดับ 115.50 บาท ด้วยมูลค่าการซื้อขาย 1.43 พันล้านบาท

ด้านนักวิเคราะห์ บล.ทิสโก้ ระบุว่า ด้วยผลประกอบการไตรมาส 2/63 ที่ดีกว่าคาด ทำให้ปรับรายได้ปี 2563-64 เพิ่มขึ้น 5% เป็น 1.78 – 1.96 พันล้านบาท พร้อมทั้งอัตรากำไรที่เพิ่มขึ้นจาก 22.2 – 23% เป็น 23.7 – 23.9% ทำให้โดยรวมแล้วเราคาดว่าผลประกอบการในปี 2563-64 จะเพิ่มขึ้น 29 – 17% ตามลำดับ
ดังนั้น แนะนำให้ “ซื้อ” โดยมีมูลค่าที่เหมาะสม 96 บาท (PER ที่ 20.7 เท่าสำหรับปี 2564) โดยมีความเสี่ยงคือ COVID-19, สถานการณ์ตึงเครียดอินเดียและจีน, อุปสงค์รถยนต์ที่อ่อนแอ และค่าเงินบาทที่แข็งค่าขึ้นเทียบกับดอลลาร์